Enojärvi (Orivesi, Längelmäki) – Wikipedia
Enojärvi (Orivesi, Längelmäki)
Enojärvi[2][1] on Pirkanmaalla Orivedellä Längelmäen kirkonkylässä sijaitseva järvi.[2][1]
Enojärvi
Koordinaatit 61°40′26″N, 24°43′08″E
Pinta-ala 10,318 ha [2]
Rantaviiva 1,522 km [2]
Laskujoki Luukkaanjoki[1]
Saaria ei saaria[1]
Järvinumero 35.761.1.003
Järven pinta-ala on 10,3 hehtaaria ja se on 600 metriä pitkä ja 300 metriä leveä. Se sijaitsee kirkonkylän kaakkoispuolella Kaakkovuoren juurella sen itäpuolella. Järvellä ei ole kartan mukaan saaria. Sen rantaviivan pituus on 1,5 kilometriä ja sen rannat ovat puoliksi peltomaata ja metsämaata. Sen pohjoispuolella on yksi entinen maatila ja rannoille on rakennettu kolme vapaa-ajan asuntoa. Niille tulee tiet yhdystieltä 3281.[2][1][3]
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pääskylänjoen suualueeseen (35.761) se kuuluu. Järven vedenpinnan korkeus on 90,4 metriä mpy. Siihen on johdettu neljä metsäojaa ja sen laskuoja, joka lähtee sen etelärannasta, laskee 450 metrin päässä Pääskylänjokeen. Ojalle tulee pudostusta tällä matkalla 6,1 metriä.[2][1]
↑ a b c d e f g Karttapaikka: Enojärvi, Orivesi (sijainti maastokartalla) Helsinki: Maanmittauslaitos. Viitattu 13.9.2019.
↑ Karttapaikka: Enojärvi, Orivesi (sijainti ilmavalokuvassa) Helsinki: Maanmittauslaitos. Viitattu 13.9.2019.
Noudettu kohteesta ”https://fi.wikipedia.org/w/index.php?title=Enojärvi_(Orivesi,_Längelmäki)&oldid=18408414”
Viimeksi muokattu 13. syyskuuta 2019 kello 22.53